Salma Hayek

**Salma Valgarma Hayek-Jiménez**, nada en Coatzacoalcos (Veracruz) o 2 de setembro de 1966, é unha actriz mexicana, máis coñecida como **Salma Hayek**. Nomeada ós Premios Oscar da Academia como mellor actriz pola súa interpretación en *Frida*.

## Traxectoria 
Os seus pais son o político e home de negocios Sami Hayek Dominguez, e a cantante de ópera Diana Jiménez. De pequena estudou en Luisiana (Estados Unidos de América) e viviu en Texas. De regreso a México estudou Relacións Internacionais, pero deixou os seus estudos universitarios polos de actuación.

O seu primeiro traballo artístico foi na obra *Aladino e a lámpada marabillosa*, onde a viu un produtor de televisión que lle ofreceu un papel na súa primeira telenovela *Un Nuevo Amanecer* en Televisa. A súa impactante beleza causou que o seu segundo papel fóra de protagonista na telenovela *Teresa*, que foi un grande éxito.

Malia ese grande éxito, decidiu deixalo todo en México e volver empezar nos Estados Unidos. Estudou interpretación nos Ánxeles (California) e obtivo pequenos papeis nalgunhas películas menores e programas de televisión por cable. O seu primeiro gran papel foi na película *Desperado* con Antonio Banderas. O director da película, Robert Rodríguez, elixiuna para actuar de novo con Bandeiras en *Four Rooms*, *Spy Kids* e a secuela de *Desperado* (*O mexicano*, ademais de *Aberto ata o amencer* con George Clooney. Actuou noutras películas con Penélope Cruz, Mike Myers, Will Smith, Matt Damon, Pierce Brosnan e a súa parella por varios anos, Edward Norton.

En 2002 presentouse a súa película *Frida* sobre a pintora mexicana Frida Kahlo, o traballo de varios anos da súa compañía de produción (*Ventana Rosa*) resultou nomeada en 6 categorías dos Oscar incluíndo *Mellor Actriz* para Hayek. O filme obtivo 2 premios (*Maquillaxe* e *Música Orixinal*).

Desde 2004 o seu rostro é o estandarte de Avon, anteriormente fixo a mesma función para Revlon en 1998. Ademais é considerada unha das actrices mellor vestidas de Hollywood.

En marzo de 2007 dáse a coñecer que está embarazada e comprometida co empresario francés François-Henri Pinault, cuxa firma é propietaria de Gucci e Yves Saint Laurent.

## Filmografía 
* *South of the border* (2008)
* *Lonely Hearts* (2006)
* ''Sian Ka'an* (voz) (2005)
* *Pregúntalle ao vento* (2005)
* *Bandidas* (2005) con Penélope Cruz
* *After the Sunset* (2004)
* *O mexicano* (2003)
* *Spy Kids 3-D: Game Over* (2003)
* *Frida* (2002)
* *En el tiempo de las mariposas* (2001)
* *Hotel* (2001)
* *Traffic* (2000)
* *La Gran vida* (2000)
* *Chain of Fools* (2000)
* *Timecode* (2000)
* *Wild Wild West* (1999)
* *El Coronel no tiene quien le escriba* (1999)
* *Dogma* (1999)
* *The Faculty* (1998)
* *The Velocity of Gary* (1998)
* *54* (1998)
* *Sistole Diastole* (1997)
* *Breaking Up* (1997)
* *The Hunchback* (1997)
* *Fools Rush In * (1997)
* *Fled* (1996)
* *Follow Me Home* (1996)
* *Sólo los tontos se enamoran* (1996)
* *Aberto ata o amencer* (1996)
* *Fair Game* (1995)
* *Four Rooms* (1995)
* *Desperado* (1995)
* *El Callejón de los milagros* (1995)
* *Roadracers* (1994)
* *Mi vida loca* (1993)

## Televisión 
* *Ugly Betty* (2006) (produtora executiva)
* *The Sinbad Show* (1993)

## Telenovelas 
* *El Vuelo del águila* (1996)
* *Teresa* (1989)
* *Un Nuevo amanecer'' (1988)

## Premios 
### Oscars 
### Globos de Ouro 
## Notas